༢༠༡༦ལོའི་སྤྱི་ཟླ་༨པར་སྟོབས་རྒྱལ་ལགས་མེ་གླིང་ལྷོ་མའི་བྷ་རེ་ཟེ་རྒྱལ་ཁབ་ཀྱི་གྲོང་ཁྱེར་རིས་ཨོ་རུ་འཚོགས་པའི་རྒྱལ་སྤྱིའི་ཨོ་ལིམ་ཕིག་ལུས་རྩལ་འགྲན་ཚོགས་སྐབས་༣༡པར་ཞུགས་མྱོང་ཞིང་།ཁོང་ནི་བོད་རང་སྐྱོང་ལྗོངས་ཀྱི་རྒྱང་ཐག་རིང་འབྲིང་གི་ལུས་རྩལ་པ་གྲགས་ཅན་ཞིག་ཡིན་ལ།སྤྱི་ལོ་༡༩༩༤ལོར་ལྷ་ས་གྲོང་ཁྱེར་སྟག་རྩེ་རྫོང་དར་རྒྱས་ཤང་དུ་སྐྱེས།སྤྱི་ལོ་༢༠༠༩ལོ་ནས་བཟུང་བོད་རང་སྐྱོང་ལྗོངས་ཀྱི་ལུས་རྩལ་སློབ་གྲྭར་རྒྱང་ཐག་རིང་འབྲིང་གི་རྒྱུག་ཤར་སྦྱོང་བརྡར་ནང་ཞུགས།སྤྱི་ལོ་༢༠༡༡ལོར་སྟོབས་རྒྱལ་ལ་རྒྱལ་ཡོངས་ཀྱི་གཞོན་ནུ་ལོ་ཆུང་གི་འགྲན་བསྡུར་ནང་གཡུར་ཟའི་གྲུབ་འབྲས་ཐོབ་པ་ནས་ད་བར།རྒྱལ་ཁབ་ཕྱི་ནང་གི་འགྲན་རའི་ཐོག་གསེར་གྱི་རྟགས་མ་༩དང་།དངུལ་གྱི་རྟགས་མ་༣ཟངས་ཀྱི་རྟགས་མ་༥བཅས་ཐོབ་པ་དང་།བོད་རང་སྐྱོང་ལྗོངས་ཀྱི་རྒྱང་ཐག་རིང་འབྲིང་གི་རྒྱུག་ཤར་ཟིན་ཐོ་ཐེངས་བཅུ་གསུམ་བཏོད་མྱོང་།